ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
7 ม.ค. 2559

สรุปภาวะตลาดภาคเช้า :SET โดนหุ้นจีนและราคาน้ำมันดิบกดดัน – SET เปิดกระโดดลงทันทีกว่า 20 จุด หลังตลาดหุ้นจีน ซึ่งเปิดตลาดก่อน ดำดิ่งทันทีกว่า 7% จนปิดทำการทั้งวันไปแล้ว ด้วยกฎ circuit breaker กังวลภาวะเศรษฐกิจ เงินหยวนอ่อนลงอีก และมาตรการห้ามขายหุ้นของรายใหญ่ หมดอายุพรุ่งนี้ กระทบราคาน้ำมันดิบอีกต่อ ที่เมื่อคืนลงไปแล้วกว่า 5% ให้ปรับตัวลงอีกกว่า 2% ในเช้านี้ ทั้งนี้ SET ลงไปทำจุดต่ำใกล้แนวรับ 1230 จุด และเริ่มฟื้นตัว หลังทางการจีนออกมาตรการควบคุมการขายหุ้นของรายใหญ่ ช่วยให้ตลาดคลายกังวลลง มาปิดตลาดที่ระดับ 1240.65 จุด, -19.39 จุด -1.54% ด้วยมูลค่าซื้อขายที่ระดับ 2.4 หมื่นลบ. กลุ่มหลักต่างปิดลบ โดยพลังงาน แบงก์ และ ICT ปิด -3.6%, -2.0% และ -1.1% ด้านตลาดภูมิภาคอยู่ในแดนลบระดับ 1-2%
 
กลยุทธ์ที่แนะนำ : ช่วงบ่าย: คาดทรงตัวได้บริเวณ 1240 +/- 5 จุด เนื่องด้วยตลาดจะคลายกังวลระดับหนึ่ง หลังทางการจีนออกกฎควบคุมการขายหุ้นของรายใหญ่ออกมาแล้ว และมีโอกาสฟื้นตัวมาที่บริเวณ 1250 จุด หากมีแรงซื้อกลับเข้ามาในตัวหลัก ICT ต่อเนื่องจากเมื่อวาน ด้วยเงินปันผลระดับสูงที่ดึงดูด กลยุทธ์ การเก็งกำไรเหมาะกับผู้รับความเสี่ยงได้สูง และยังคงเน้นเพียงรอบสั้นๆ ทั้งนี้ หุ้นแนะนำตามสัญญาณเทคนิค ได้แก่ VIH (รับ 5.70 ต้าน 6.20 Cut 5.50)
 